Анди Грей
Андрю Мълън Грей, () по-известен като Анди Грей, е бивш шотландски футболист-нападател, днес коментатор за „Скай Спортс“.

Живот 
Роден в Шотландия, Грей започва спортната си кариера в „Дънди Юнайтед“. Там е забелязан от разузнавач на „Астън Вила“ и скоро след това, през 1975, подписва с отбора от Бирмингам.

През 1977 е определен за „най-добър млад играч на годината“ и за „играч на годината“ според Асоциацията на професионалните футболисти.

През 1979 е трансфериран в „Улвърхемптън“ за рекордната сума от 1,5 милиона паунда. Само 4 години по-късно (през 1983) обаче е продаден на Евертън само за 250 000 паунда. На „Гудисън парк“ печели Купата на Футболната асоциация, титлата в Англия и Купата на носителите на национални купи.

Връща се в „Астън Вила“ и играе в отбора през 1985-1987. Играе в „Нотс Каунти“ (август-септември 1987), „Уест Бромич Албиън“, а после за кратко е в „Рейнджърс“, преди да си опита късмета в треньорската професия.

Изиграва 20 мача за мъжкия национален отбор по футбол на Шотландия.

Напоследък Грей има много голям успех в медийното пространство и се занимава с коментиране на футболни мачове. Смятан е от мнозина за експерт във футбола и за новатор в коментирането му.

Източници 

 „Biogs.com“
 „Сайт за вълците“

Британски спортни коментатори
Шотландски футболисти
Футболисти на ФК Евертън
Футболисти на Дънди Юнайтед
Футболисти на Астън Вила
Футболисти на ФК Улвърхамптън
Футболисти на ФК Уест Бромич
Футболисти на ФК Рейнджърс
Родени в Глазгоу